CELEX: 62010TN0503
Language: et
Date: 2010-10-21 00:00:00
Title: Kohtuasi T-503/10: 21. oktoobril 2010 esitatud hagi — IDT Biologika versus komisjon

18.12.2010   
            
            
               ET
            
            
               Euroopa Liidu Teataja
            
            
               C 346/54
            
         21. oktoobril 2010 esitatud hagi — IDT Biologika versus komisjon
   (Kohtuasi T-503/10)
   ()
   2010/C 346/106
   Kohtumenetluse keel: saksa
   
      Pooled
   
   
      Hageja: IDT Biologika GmbH (Dessau-Roßlau, Saksamaa) (esindajad: advokaadid R. Gross ja T. Kroupa)
   
      Kostja: Euroopa Komisjon
   
      Hageja nõuded
   
   
               —
            
            
               tühistada 10. augusti 2010. aasta otsus, mille tegi Euroopa Liidu delegatsioon Serbias ja millega esiteks lükati tagasi IDT Biologika GmbH tehtud pakkumus 1. hankeosa suhtes hankemenetluse EuropAid/129809/C/SUP/RS raames, mis korraldati marutaudi vaktsiini tarnimiseks Serbia Vabariigi põllumajandus-, metsandus- ja veevarustusministeeriumile, ning teiseks otsustati sõlmida hankeleping „Biovet a. s.” juhtimise all tegutsevate erinevate firmade ühendusega;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hageja vaidlustab Euroopa Komisjoni 10. augusti 2010. aasta otsuse, mis tehti marutaudi vaktsiini tarnimiseks korraldatud hankemenetluse raames (avaldamise viide: EuropAid/129809/C/SUP/RS) ja millega otsustati sõlmida hankeleping mitte hageja, vaid teise pakkujaga.
   Hageja väidab, et rikutud on määruse (EÜ, Euratom) nr 2342/2002 (1) artikli 252 lõiget 3, kuna välja valitud pakkumus ei vasta hankedokumentides seatud tehnilistele nõuetele vaktsiinis inimeste osas virulentsuse puudumise ning nõutud lubade olemasolu kohta seatud nõuetele, mistõttu seda pakkumust ei oleks tohtinud arvestada.
   Lisaks on hageja arvates rikutud määruse (EÜ, Euratom) nr 1605/2002 (2) artikli 89 lõikes 1 sätestatud võrdse kohtlemise ja läbipaistvuse põhimõtteid, kuna üksnes hageja pakkumus vastab kõigile seatud nõuetele tehniliste kirjelduste osas, kuid siiski valiti välja teine pakkumus.
   
      (1)  Komisjoni 23. detsembri 2002. aasta määrus (EÜ, Euratom) nr 2342/2002, millega kehtestatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 üksikasjalikud rakenduseeskirjad (EÜT L 357, lk 1, EÜT eriväljaanne 01/04, lk 145)
   
      (2)  Nõukogu 25. juuni 2002. aasta määrus (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust (EÜT L 248, lk 1, EÜT eriväljaanne 01/04, lk 74).